เรากำลังเข้าสู่เขตแนวต้าน Cycle ใหญ่ในหุ้นโลก
เมื่อดูที่ตลาดหุ้นไทยเดี่ยวๆ ดัชนี SET กำลังทดสอบแนวต้านระยะกลางที่สำคัญ ซึ่งเคยทำรูปให้ดูก่อนหน้านี้ และสำหรับอาทิตย์นี้แนวต้านจะอยู่แถวๆ 1,314 และ 1,326 ส่วนในแง่ความเสี่ยงนั้น Downside โดยเฉลี่ยในการปรับฐาน 4 ครั้งที่ผ่านมาที่แนวต้านนี้มีมากกว่า 100 จุด เพราะฉะนั้นตรงจุดนี้ก็เป็นแนวต้าน HiRisk
22 ต.ค. 2555

เมื่อดูที่ตลาดหุ้นไทยเดี่ยวๆ ดัชนี SET กำลังทดสอบแนวต้านระยะกลางที่สำคัญ ซึ่งเคยทำรูปให้ดูก่อนหน้านี้ และสำหรับอาทิตย์นี้แนวต้านจะอยู่แถวๆ 1,314 และ 1,326 ส่วนในแง่ความเสี่ยงนั้น Downside โดยเฉลี่ยในการปรับฐาน 4 ครั้งที่ผ่านมาที่แนวต้านนี้มีมากกว่า 100 จุด เพราะฉะนั้นตรงจุดนี้ก็เป็นแนวต้าน HiRisk
และที่เพิ่มความเสี่ยงก็คือ แนวโน้มหุ้นโลกกำลังเข้าใกล้แนวต้าน Cycle ใหญ่ ตามที่แสดงในรูป ความเสี่ยงที่แนวต้าน Cycle นี้ สามารถเห็นได้จากการปรับฐานในเดือน ก.ค. ปี 2011 จากจุด A ถึงจุด B ในรูป ซึ่งเป็น Gap ขาลงใหญ่ๆ จุดสังเกตการณ์ว่าแนวโน้มหุ้นโลกจะทะลุแนวต้าน Cycle ได้หรือเปล่า ก็ต้องให้ S&amp;P ปิดเหนือ 1,475 และ Dow Jones ปิดเหนือ 13,653 และ Nasdaq ปิดเหนือ 3,196 ซึ่งถ้าเกิดขึ้นก็เพิ่มพอร์ตเล่นตามได้ 
ในแง่ของกลยุทธ์ทางเทคนิคนั้น ก็แนะนำให้ท่านผู้อ่านชะลอการซื้อ จนกว่าฝุ่นจะจางตามใน Update โดยจะมี Update ให้ทั้งในนี้และใน Market Timing ในเว็บไซต์ของ KS 
ในหุ้นหลักบ้านเรา SET50 เริ่ม HiRiskHiReturn ที่ด่าน 892 ทะลุได้อาจต่อไปทดสอบ 900-902 และ 910 หรือต่อไปถึงวันที่ 25 ตามด่าน Cycle จุดต่อไป ที่ยังดูมีลุ้นก็คือ ขณะที่โดยรวมหมวดธนาคารยังอาจต้องใช้เวลาในการปรับฐานต่อนั้น โดยมีด่านที่ 506-509 และแนวรับที่ 490-484 ถ้าดูเป็นตัวๆ KTB อาจกำลังพยายามฝ่าด่านแถวๆ 19.20 ขึ้นไปทดสอบ 19.8-19.9 (แต่ระวังแกว่งถ้าหลุด 18.50 และ 18 ลงมา) และ TMB ที่ทะลุ 1.90 ขึ้นมา ก็มีลุ้นต่อไปทดสอบ 2.04-2.06 ส่วนพลังงานที่กำลังตั้งหลักขึ้นมาช่วยนั้น ก็ดู PTT ที่อาจรีบาวด์ต่อไป 326-327 ที่ต้องค่อยๆ เลาะไปทีละด่าน ในด้านของความเสี่ยง คือ แนวรับกรณีแกว่งของ SET50 มีที่ 882-880 และ 877 
ส่วนหุ้น 3G ในข่าวนั้น อาจใช้เวลาตั้งหลักจนถึงวันที่ 24 ตามแนวรับทาง Cycle ซึ่งถ้าจะรีบาวด์ก่อนหน้านั้น ก็เมื่อ ADVANC ทะลุ 214 DTAC ทะลุ 90.50 และ TRUE ทะลุ 5.85 ขึ้นมายืนได้ ซึ่งจะมี Update และมีรูปให้ดูใน Daily Market Timing ส่วน JAS กำลังทะลุขึ้นมา และมีลุ้นขึ้นต่อไปทดสอบ 4.985 และ 5.4 หรือสูงกว่านั้น 
ส่วนในหมวดอื่นๆ ที่ยังดูมีลุ้น หรือกำลังทะลุด่านขึ้นมา เช่น หมวด Commerce, Food, Property, Tourism และ Transportaiton เป็นตัวๆ อื่นๆ เช่น CPN ทะลุ 74.75 ได้ ก็อาจต่อไป 77.578 หรือสูงกว่านั้น AOT ทะลุ 88 ได้ก็มีลุ้นต่อไปทดสอบ 9394 หรือสูงกว่านั้น SITHAI ทะลุ 28.25 ได้ก็มีลุ้นต่อไป 32 หรือสูงกว่านั้น และหุ้นเล็กอื่น เช่น MDX, UMI, RCI และอื่นๆ ก็จะมี Update ใน Daily Market Timing รวมทั้ง Charts ต่างๆ ที่จะมีประกอบด้วย
สำหรับแนวโน้มราคาทอง ระยะสั้นอาจถอยต่อลงไปทดสอบแนวรับแถวๆ 1,7161,710 เหรียญสหรัฐ แต่อาจดูดีขึ้นถ้าทะลุ 1,753 เหรียญสหรัฐ ขึ้นมายืนได้ กรณีนั้นก็มีลุ้นรีบาวด์ต่อไปทดสอบ 1,775 เหรียญสหรัฐ และ/หรือ 1,798 เหรียญสหรัฐ หรือสูงกว่านั้น แต่ถ้าแถวๆ 1,710 เหรียญสหรัฐ ยืนไม่อยู่ อาจถอยต่อลงไปทดสอบแนวรับสำรองที่ 1,685 เหรียญสหรัฐ ส่วนทองบ้านเรา ดูแนวรับแถวๆ 25,320 และ 25,160 โดยมีด่านที่ 25,580 ทะลุก็อาจต่อไปทดสอบ 25,750 และ/หรือ 25,930 แต่ระวังถ้าหลุด 25,160 ลงมา อาจถอยต่อลงไปทดสอบ 24,650